গ্রিক পুরাণ অনুসারে হেলেন (গ্রিক ভাষা: Ἑλένη, "Helénē") হল জিউস ও লেডার কন্যা এবং স্পার্টার রাজা মেনেলাউসের স্ত্রী। হেলেন সাধারণত ট্রয়ের হেলেন নামে বিশেষ পরিচিত। তার ভাই-বোনদের নাম হচ্ছে: ক্যাস্টর, পলিডিউসিস এবং ক্লিটেমনেসট্রা। ট্রয়ের রাজপুত্র প্যারিস হেলেনকে নিয়ে স্পার্টা থেকে ট্রয়ে পালিয়ে এসেছিল। এর প্রতিশোধ নেয়ার জন্যই মেনেলাউস যুদ্ধযাত্রা করে এবং ট্রোজান যুদ্ধের সূত্রপাত হয়।